बारहवीं पास करने के बाद सुविधा ...
बारहवीं पास करने के बाद सुविधा ...
यहां के बच्चों को स्कूल स्तर पर ही खेलों के लिए सुविधाएं मुहैया कराने एवं प्रशिक्षण देने के लिए जिले में दो क्रीड़ा परिसर की स्थापना की गई है। जशपुर में कन्या एवं बालक क्रीड़ा परिसर स्थापित है। जिसमें 100-100 सीटों की क्षमता है। इन क्रीड़ा परिसरों में जिले के विभिन्न स्थानों के विद्यार्थियों को निशुल्क प्रवेश देकर उन्हें सारी खेल सुविधाएं, पौष्टिक आहार उपलब्ध कराए जाते हैं। परिसरों में साल भर विशेषज्ञ खेल प्रशिक्षकों द्वारा खेल की बारीकियों को सिखाया जाता है। जिसके चलते इन क्रीड़ा परिसर के विद्यार्थियों ने फुटबॉल, हॉकी सहित अन्य खेलाें में राज्य व राष्ट्र स्तर पर ही नहीं, अंतरराष्ट्रीय स्तर पर भी कई मेडल लाकर जिले को गौरवान्वित किया है। लेकिन इन क्रीड़ा परिसर के खिलाड़ी छात्र-छात्राओं की सबसे बड़ी समस्या यह है कि वे 12 वीं पास होने के बाद कहां प्रवेश लें। जहां उन्हें खेलों की पूरी सुविधा व प्रशिक्षण मिल सके। जिले में उच्च शिक्षा के क्षेत्र में इसका काफी अभाव है। जिसके चलते क्षमता, प्रतिभा व इच्छा रहते हुए भी इन खिलाड़ी विद्यार्थियों को ऐसे कॉलेजों में ही प्रवेश लेना पड़ता है, जहां खेल गतिविधियां पूरी तरह शून्य ही हैं। ऐसे में ये खिलाड़ी विद्यार्थी अपनी प्रतिभा का प्रदर्शन नहीं कर पाते और समय से पहले ही उनकी प्रतिभा दम तोड़ देती है।
बीएसएनएल सेवा ठप, बैंकों का ...
स्थानीय अधिकारियों को इस बात की भी जानकारी नहीं है कि आखिर बीएसएनएल की लैंड लाइन टेलीफोन सेवा में क्या खराबी आ गई है। शहरी और ग्रामीण अंचल के टेलीफोन उपभोक्ता आए दिन बीएसएनएल कार्यालय पहुंच कर पूछताछ कर रहे हैं, लेकिन विभाग के उपभोक्ताओं को कोई जानकारी देने के लिए भी कर्मचारी उपलब्ध नहीं है। बताया जाता है कि दूर संचार सेवा को अनवरत जारी रखने के लिए बीएसएनएल विभाग द्वारा ज्यादातर केंद्रों में जनरेटर की सुविधा बंद कर दी है। इसके अभाव में विद्युत आपूर्ति बंद होते ही बीएसएनएल की लैंड लाइन और मोबाइल सेवा बार बार ठप हो रही है। विद्युत आपूर्ति बंद हो जाने के बाद जनरेटर की सुविधा नहीं रहने से दूर संचार विभाग के मंहगे उपकरण खराब हो रहे हैं ।
पेज 13 का शेष
hin_Deva hin_Deva hin_Deva hin_Deva hin_Deva hne_Deva